રેલ્વે કોન્ટ્રાક્ટરના કામમાં અઢળક સંપતિ તેઓ કમાયાનું કહેવા છે. તેઓની સ્થાવર મિલ્કતો માધાપરમાં જ નહિં પણ પદ્ધર, ધીંકડી, ધાણેટી, લેર વિગેરે ગામોની દીમમાં એ જમાનામાં 200 જેટલા ખેતરો તેમના નામે બાલતાં હોવાનું પણ કહેવા છે. કચ્છના રાજવી મહારાઓશ્રી ખેંગારજી બાવા સાથે માંડણભાઇને સાથે બેસવાનો ગાઢ સબંધ વહેવાર હતો. એકવાર મહારાઓશ્રીને પોતાને ઘેર કોઇ પ્રસંગે પધારવા માટે ખાસ આમંત્રણ આપેલ. મહારાઓશ્રી ખેંગારજી બાવાએ ના પાડી છતાંય તેઓને અંગત સબંધના નાતે હઠાગ્રહ કરતાં કહ્યું. ગમે તે થાય તમે મારે ઘેર પધારો. રાજા કોઇ દિવસ કોઇને ઘેર જાય નહીં તેવી પરંપરા હતા ને માન્યતા પણ હતી કે જેના ઘેર જાય તેની સમૃદ્ધિ ચાલી જાય. સબંધોને નાતે રાજા ના પાડી ન શક્યા. આમ માધાપર ગામે કચ્છના મહારાઓનાં પગલાં થયાં.